on.cc東網直播 港超激鬥雙重享受
今日「中銀人壽香港超級聯賽」為大家送上兩場直播賽事,頭場先由近期表現欠佳的標準流浪,坐鎮青衣運動場主場迎戰剛於「賽馬會菁英盃」4強出局的大埔。尾場旺角大球場上演「雙藍會」,傑志為追趕榜首理文,定必火力全開,嘗試攻破東方「銅牆鐵壁」。(on.cc東網周六下午3時起按次收費直播)
標準流浪重整旗鼓撼大埔
標準流浪近7場聯賽輸了6場,總監李輝立(Philip)承認今季屬於失敗,但他仍鼓勵球員向前看,盡快重新振作:「當然外援搵得差你可以怨我,但有啲係個別球員搵番嚟,佢哋都要負責任,惟有自己落力啲踢去彌補,但依家都冇得怨,唔係咁嘅士氣點樣埋尾?對邊隊都唔夠人踢!」陣容方面,基藍馬及歐陽耀冲可以候命,惟陳耀祖上場領紅要坐波監。
林遼太盼做好連繫角色
林遼太早前因大腿傷患返日本治療,上場始傷愈復出,他坦言狀態仍未回復最佳。球隊近期戰績差勁,是役更要面對大埔,這名日本中場坦言要盡快改善防守:「最近好多失波都係後防犯錯引致,或者唔夠集中,希望我出番嚟之後,改善到華人同外援之間嘅溝通。」
大埔周中於「賽馬會菁英盃」4強力戰下不敵傑志,主教練李志堅承認對球隊士氣難免有影響,並指球隊7日內要應付第3仗,體能會是一大挑戰。大埔首循環曾以1比0小勝流浪,「堅Sir」相信是役戰況依然緊湊:「流浪陣中仲有好多好球員,今場估都係一球上落。」羅振庭與馮冠鳴有傷在身,是役上陣成疑。
鄭子森嚴防伊巴謙樂仔
大埔左閘鄭子森同樣認為流浪陣中仍有不少具質素球員壓陣,尤其要提防一對前鋒組合:「流浪好多時靠伊巴謙同『樂仔』(劉智樂)數胡,上次我都係同伊巴謙對位,可以話熟悉佢嘅踢法,我相信只要做好部署,就可以贏到。」